Document ID: 31995R1201

KOMISSION ASETUS (EY) N:o 1201/95,
annettu 29 päivänä toukokuuta 1995,
maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1), sellaisena kuin se on viimeksi muutettuna komission asetuksella (EY) N:o 2381/94 (2), ja erityisesti sen 13 artiklan,
ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 liitteen VI sisällöstä ja mainitun asetuksen 5 artiklan 4 kohdan säännösten soveltamista koskevista yksityiskohtaisista säännöistä 29 päivänä tammikuuta 1993 annetun komission asetuksen (ETY) N:o 207/93 (3), ja erityisesti sen 3 artiklan,
sekä katsoo, että
tietyt jäsenvaltiot ovat ilmoittaneet muille jäsenvaltioille ja komissiolle myönnetyistä tiettyjen maataloustuotannosta peräisin olevien sellaisten ainesosien käyttöä koskevista luvista, jotka eivät sisälly asetuksen (ETY) N:o 2092/91 liitteessä VI olevaan C osaan; näistä ilmoitetuista tuotteista tiettyjen osalta on osoittautunut, että riittävää tuotantoa ei ole Euroopan yhteisössä; sen vuoksi tuotteet olisi lisättävä liitteessä VI olevaan C osaan,
on ilmennyt, että yhteisössä tuotetaan huomattavia määriä luonnonmukaisesti viljeltyä sikuria, käyttämällä saaduista eri juomista saatua viinietikkaa sekä erilaisia mausteita ja yrttejä; sen vuoksi sikuri, viinietikka, mausteet ja yrtit olisi poistettava liitteessä VI olevasta C osasta,
sellaisista tärkeimmistä mausteista ja yrteistä, joita ei luonnonmukaisesti viljeltynä ole saatavilla riittävän suuria määriä Euroopan yhteisössä, laaditaan luettelo mahdollisimman pian; ennen tämän luettelon vahvistamista asetuksen (ETY) N:o 207/93 3 artiklassa säädettyä menettelyä voidaan soveltaa siinä säädetyin edellytyksin, ja
tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2092/91 liite VI tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämän asetuksen liitteen ensimmäisessä ja neljännessä luetelmakohdassa tarkoitettuja tuotteita voidaan edelleen käyttää aikaisemmin sovelletuin edellytyksin tämän asetuksen voimaantulopäivää seuraavan kolmannen kuukauden loppuun.
Tämän asetuksen liitteen kolmannessa luetelmakohdassa tarkoitettuja tuotteita voidaan edelleen käyttää aikaisemmin sovelletuin edellytyksin tämän asetuksen voimaantulopäivää seuraavan seitsemännen kuukauden loppuun.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1995.

Labels: 17
6